
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 161 

16 Ιουλίου 1996 


ΝΟΜΟΣ ΥΠ’ ΑΡΙΘ. 2428 

Κύρωση Συμφωνίας μεταξύ της Κυβέρνησης της Ελληνι¬ 
κής Δημοκρατίας και της Κυβέρνησης της Δημοκρα¬ 
τίας της Βουλγαρίας για τη διάνοιξη τριών νέων συνο¬ 
ριακών διόδων και συνδετικών οδικών αρτηριών μεταξύ 
των δύο χωρών. 

Ο ΠΡΌΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο πρώτο 


Κυρώνεται και έχει την ισχύ που ορίζει το άρθρο 28 
παρ 1 του Συντάγματος η Συμφωνία μεταξύ της Κυ¬ 
βέρνησης της Ελληνικής Δημοκρατίας και της Κυβέρ¬ 
νησης της Δημοκρατίας της Βουλγαρίας για τη διάνοιξη 
τριών νέων συνοριακών διόδων και συνδετικών οδικών 
αρτηριών μεταξύ των δύο χωρών, που υπογράφηκε στη 
Σόφια στις 22 Δεκεμβρίου 1995, της οποίας το κείμενο 
σε πρωτότυπο στην ελληνική γλώσσα έχει ως εξής: 


ΣΥΜΦΩΝΙΑ 


ΜΕΤΑΞΥ ΤΗΣ ΚΥΒΕΡΝΗΣΕΩΣ ΤΗΣ ΕΛΛΗΝΙΚΗΣ 

ΔΗΜΟΚΡΑΤΙΑΣ ΚΑΙ ΤΗΣ ΚΥΒΕΡΝΗΣΕΩΣ ΤΗΣ 
ΔΗΜΟΚΡΑΤΙΑΣ ΤΗΣ ΒΟΥΛΓΑΡΙΑΣ 

ΠΑ ΤΗ ΔΙΑΝΟΙΞΗ ΤΡΙΩΝ ΝΕΩΝ ΣΥΝΟΡΙΑΚΩΝ 
ΔΙΟΔΩΝ ΚΑΙ ΣΥΝΔΕΤΙΚΩΝ ΟΔΙΚΩΝ 
ΑΡΤΗΡΙΩΝ ΜΕΤΑΞΥ ΤΩΝ ΔΥΟ ΧΩΡΩΝ 

Η Κυβέρνηση της Ελληνικής Δημοκρατίας και η Κυ¬ 
βέρνηση της Δημοκρατίας της Βουλγαρίας, αποκαλου- 
μενες κατωτέρω 'Συυβαλλόμενα Μέρη , 

- λαμβάνοντας υπόψη πς μεταξύ των δύο χωρων 
σχέσεις φιλίας, συνεργασίας και καλής γειτονιάς. 

- λαμβάνοντας υποψη πς πραγματικές δυνατότητες 
για την περαιτέρω ενίσχυση και ανάπτυξη αμοιβαιως 
επωφελούς και ισόπμης διαρκούς συνεργασίας των δυο 
χωρών και επιθυμώντας να δημιουργήσουν πς πλέον 
ευνοϊκές προϋποθέσεις για την ανάπτυξή της. 

- υλοποιώντας την απόφασή τους για τη βελτίωση 
της ευρωπαϊκής και περιφερειακής συγκοινωνιακής υ¬ 
ποδομής, και 


- σε εφαρμογή των διαλαμβανομένων στην Κοινή 
Δήλωση, η οποία υπεγράφη από τους Πρωθυπουργούς 
των δύο χωρών, την 20ή Ιουνίου 1995, στην Αθήνα, 
συμφώνησαν τα ακόλουθα: 


"Αρθρο 1 

Τα Συμβαλλόμενα Μέρη, το αργότερο μέχρι τα τέλη 
του 1998, θα κατασκευάσουν και θα θέσουν σε λειτουργία 
νέα συνοριακή δίοδο και οδικές αρτηρίες, έκαστο επί 
του εδάφους του, που θα συνδέουν τις πόλεις Κομοτηνή 
και Αλεξανδρούπολη, στο έδαφος της Ελληνικής Δη¬ 
μοκρατίας. με πς πόλεις Χάσκοβο και Κίρτζαλι, στο 
έδαφος της Δημοκρατίας της Βουλγαρίας. 


Άρθρο 2 

Τα Συμβαλλόμενα Μέρη, το αργότερο μέχρι τα τέλη 
του 1998, θα κατασκευάσουν και θα θέσουν σε λειτουργία 
νέα συνοριακή δίοδο και οδικές αρτηρίες, έκαστο επί 
του εδάφους του, που θα συνδέσουν το Κάτω Νευρο- 
κόπιο και πς πόλεις Δράμα και Καβάλα, στο έδαφος 
της Ελληνικής Δημοκρατίας, με την πόλη Γκότσε Ντέλ- 
τσεφ, στο έδαφος της Δημοκρατίας της Βουλγαρίας. 

Άρθρο 3 

Τα Συμβαλλόμενα Μέρη, το αργότερο μέχρι τα τέλη 
του 1998, θα κατασκευάσουν και θα θεσουν σε λειτουργία 
νέα συνοριακή δίοδο και οδικές αρτηρίες, έκαστο επί 
του εδάφους του, που θα συνδέσουν την πόλη Ξάνθη, 
στο έδαφος της Ελληνικής Δημοκρατίας, με πς πόλεις 
Φιλιππούπολη/Σμόλιαν και Ρούντοζεμ/ Σλάτογκραντ, 
στο έδαφος της Δημοκρατίας της Βουλγαρίας. 

Άρθρο 4 

Τα Συμβαλλόμενα Μέρη θα κατασκευάσουν, ανακα¬ 
τασκευάσουν και εκσυγχρονίσουν, έκαστο επί του ε¬ 
δάφους του, το αναγκαίο συνδεπκό οδικό δίκτυο. Εντός 
του ίδιου χρονικού διαστήματος, τα Συμβαλλόμενα Μέρη 
θα δημιουργήσουν την απαραίτητη υποδομή για τη 
λειτουργία των τριών νέων συνοριακών διόδων, οι οποίες 

θα εξυπηρετούν κάθε είδους εμπορεύματα και επιβάτες. 

Τα ακριβή σημεία τομής των συνόρων και οι ακριβείς 
θέσεις των τριών νέων συνοριακών διόδων θα καθο— 
ρισθούν από τη Μεικτή Επιτροπή, η οποία προβλέπεται 
στο Αρθρο 5, το αργότερο εντός έξι μηνών από της 
ενόρξεως ισχύος της παρούσας Συμφωνίας. 

’Αρθρο 5 

Τα Συμβαλλόμενα Μέρη θα συστήσουν Μεικτή Επι¬ 
τροπή Εμπειρογνωμόνων, η οποία θα καθορίσει τα 
τεχνικά χαρακτηριστικό των οδικών αρτηριών, τα σημεία 
χαράξεώς τους, τα σημεία τομής των συνόρων, το 
καθεστώς λειτουργίας των τριών νέων συνοριακών διό¬ 
δων, καθώς και όλα τα θέματα γενικού ενδιαφέροντος, 
τα οποία σχετίζονται με την εφαρμογή της παρούσας 
Συυφωνίας. 

Η Μεικτή Επιτροπή θα λειτουργεί και θα αποφασίζει 
σύμφωνα με τις οδηγίες των Κυβερνήσεων των δυο 
χωρών. 

Η Μεικτή Επιτροπή θα συνέλθει σε πρώτη συνεδρίαση, 
το αργότερο, εντός δύο μηνών από της ενόρξεως 
ισχύος της παρούσας Συμφωνίας. 

X 

Αρθρο 6 

Σε περίπτωση διαφορών μεταξύ των Συμβαλλόμενων 
Μερών, κατά την ερμηνεία ή εφαρμογή της παρούσας 
Συμφωνίας, αυτές θα επιλύονται από τη Μεικτή Επι¬ 
τροπή. η οποία προβλέπεται στο Άρθρο 5. Αν η Μεικτή 
Επιτροπή δεν μπορέσει να προτείνει αμοιβαίως απο¬ 
δεκτή λύση, εντός ευλόγου χρονικού διαστήματος, οι 
διαφορές θα επιλύονται δια διαπραγματεύσεων μεταξύ 
των δύο Κυβερνήσεων. 

Άρθρο 7 

Η παρούσα Συμφωνία τίθεται σε ισχύ από την ημέρα 
ανταλλαγής των Εγγράφων Επικυρώσεως. 

Η παρούσα Συμφωνία υπεγράφη στη Σόφια, την 22η 
Δεκεμβρίου 1995, σε δύο πρωτότυπα, ένα στην ελληνική 
και ένα στη βουλγαρική. Τα δύο κείμενα έχουν την αυτή 
ισχύ. 

ΓΙΑ ΤΗΝ ΚΥΒΕΡΝΗΣΗ ΓΙΑ ΤΗΝ ΚΥΒΕΡΝΗΣΗ 
ΤΗΣ ΕΛΛΗΝΙΚΗΣ ΤΗΣ ΔΗΜΟΚΡΑΤΙΑΣ 

ΔΗΜΟΚΡΑΤΙΑΣ ΤΗΣ ΒΟΥΛΓΑΡΙΑΣ 

(υπογραφή) (υπογραφή) 

Κάρολος Παπούλιας Γκεόργκι Πιρίνσκι 


Άρθρο δεύτερο 

Τα σε εκτέλεση της Συμφωνίας αυτής Πρωτόκολλα 
- Πρακτικά που καταρτίζονται από τη Μεικτή Επιτροπή 
του άρθρου 5 αυτής εγκρίνονται με κοινή πράξη των 
αρμόδιων κατά περίπτωση υπουργών. 


Άρθρο τρίτο 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως και της Συμ¬ 
φωνίας από την πλήρωση των προϋποθέσεων του 
άρθρου 7 αυτής. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 4 Ιουλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΕΞΩΤΕΡΙΚΟΝ ΕΘΝ. ΟΙΚΟΝΟΜΙΑΣ 

θ. ΠΑΓΚΑΛΟΣ Γ. ΠΑΠΑΝΤΩΝΙΟΥ 

ΠΕΡΙΒΑΛΛΟΝΤΟΣ. ΧΩΡ/ΞΙΛΙ ΜΕΤΑΦΟΡΏΝ ΚΑΙ 

ΚΑΙ ΔΗΜ. ΕΡΓΩΝ ΕΠΙΚΟΙΝΩΝΙΩΝ 

Κ. ΛΑΛΙΩΤΗΣ X. ΚΑΓΤΑΝΙΔΗΣ " 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 8 Ιουλίου 1996 

Ο ΕΠΙ ΤΉΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




